钦定古今图书集成/理学汇编/学行典/第077卷 > 诗经 > 《小雅正月》
## 钦定古今图书集成/理学汇编/学行典/第077卷 > 诗经 > 《小雅正月》

好言自口，莠言自口。忧心愈愈，是以有侮。

〈朱注〉《讹言》之人虚伪反复。言之好丑。皆不出于心而但出于口。是以我之忧心益甚。而反见侵侮也。〈集解〉“好言自口”，此则言小人之巧伪。其言之美恶惟意。好之者至于钻皮出羽，故为好言。恶之者至于洗垢索瘢，故为恶言。莠言，丑言也。特任口之所出，而不得其可爱可恶之实也。